Diari Oficial de la Generalitat Valenciana


Sumari del DOGV 3207, del 20-03-1998 (1998/1714)

DECRET 17/1998, de 24 de febrer, del Govern Valencià, pel qual accepta la cessió gratuïta de la propietat de l'immoble de 2.313 m2 de superfície, situat al carrer Colom, de Riba-roja de Túria, destinat a la construcció d'un centre de salut, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/02/24/17/dof/vci/html**

### Dades del document

Número de DOGV
:   3207

Data del DOGV
:   20-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1714


Data del document
:   24-02-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 17/1998, de 24 de febrer, del Govern Valencià, pel qual accepta la cessió gratuïta de la propietat de l'immoble de 2.313 m2 de superfície, situat al carrer Colom, de Riba-roja de Túria, destinat a la construcció d'un centre de salut, realitzada per l'ajuntament d'aquest municipi. [1998/X1714]
  
L'Ajuntament de Riba-roja de Túria, en la sessió plenària del dia 2 d'abril de 1997, acordà la cessió gratuïta a la Generalitat Valenciana de la propietat de l'immoble situat al carrer Colom, de 2.313 m2, propietat de l'ajuntament.
  
La cessió es realitza amb la finalitat determinant que s'hi construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 24 de febrer de 1998,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de Riba-roja de Túria, de l'immoble de 2.313 m2 de superfície segons mesurament recent, situat al carrer Colom, i que confronta: pel nord, est, i oest, carrer de Colom, i pel sud, amb la via fèrria.
  
Aquesta finca s'haurà d'agrupar de les següents finques registrals, inscrites en el Registre de la Propietat de Benaguasil:
  
- Finca 6635, foli 34, llibre 257, tom 1295, de 1.889,69 m2 de superfície.
  
- Finca 6636, foli 36, llibre 257, tom 1295, de 225 m2 de superfície.
  
Article 2
  
La cessió gratuïta efectuada per l'Ajuntament de Riba-roja de Túria, es fa amb la condició de destinar l'immoble a la construcció d'un centre de salut.
  
Article 3
  
Les despeses que ocasiones la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió, s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 24 de febrer de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI